**Дарган мез 6 класс**

**Дарсла тема:** Прилагательное

**Дарсла мурад:**

* **Прилагательноеличила багьуди мурхьбиахъес**
* **Прилагательноеби гъайлизир дузахъни**
* **ДекIар-декIарти тяхIуртачил дарган мезличи диги имцIадарни**

**Дарсла жура:** Багьуди имц1абарни, мурхьбиахъни ва делч1унти тикрардарни.

**Дарсла г1яг1ниахълуми:**

1.компьютер, проектор, слайд-презентация

2. даргала далайла устнала г1яг1ниахъала Чугур

3. Г1ямарла Батирайла сурат

4. жуз «Дарган мез 6-7 класс»

5. дек1ар-дек1арти ранганала к1ап1ри

6. карточкаби

7. открыткаби

8. суратуни

1. **Класс дарсличи х1ядурбарни.**  **(1 слайд)**

**Учитель:** Салам, ах1ерти дурх1ни. **(2 слайд)**

 **Учитель:** Дурх1ни, х1ядурлирав дарсличи?

Дарс бех1бихьайчи наб дигулра х1ушаб ца суал бедес: Сегъуна байрам дурабурк1улра нушани 21 ибил февральличиб?

**Ученик:** 21 ибил февральличиб нешла мезла байрам дурабурк1урла, ил араг1еб Россиялизиб дурабурк1уси саби. **(3 слайд)**

**Учитель:** Наб дигулра ишбарх1ила дарс иш буралаличил бех1бихьес:

 «Нешла мез – дурхъати мез сари, илди асес яра дицес хIейрар!» **(4 слайд)**

 *(Класс булт1ах1а 3 кьукьяличи, шурдухъирая цаибил парталичиирти г1елабси парталичи, парталичи ранганала мявни леер, илдала лишанти дурая ва сегъуна ранг х1ушаб хасси сабил бурес.)*

**Учитель:** Чиди биалра ранг х1ясибли нушани бурес дирех1е адамла хасиятличила, арадешличила. Ранглизи халаси ц1акь лебси саби, иличил изала арабаресра вирар. Египетлизирти пирамидунази лерти сари дек1ар-дек1арти ранганала хъулри, ил заманаличибад бех1бихьили дяхънушабани кабилзахъути сабри чиди рангла хъали х1яжатли сабил зяг1ипикибсилис ва ил хъулив ил арукили умувирусири шинничил ирц1или. Илала арадеш ункъбирки. **(5 слайд)**

**Х1унт1ена** – иш п1ялп1ялаг саби, ц1а саби, х1и сари….. Рахли адамли иш ранг дек1арбарали ил серхурси, бажардичевси адам сай, бек1 (лидер) сай.

**Бухъут1а** – иш берх1ила ранг саби, духъут1а жибх1нала, разидешла, паргъатдешла….. Иш ранг дек1арбарибси адам адамличи дигичевти, урк1ец1ичевси, гьалмагълис марси вирар.

**Шиниша** – илди кьар сари, к1ап1ри, галгуби, х1еб, жагьдеш…. Иш ранг дек1арбарибси адам дебшладарибси урк1ила вег1, сунечи сай вирхаруси.

**Учитель:** Шурдухъирая гьала.

*(учитель класслизивад вашули суалти луга, дурх1ни диалогличи каэс)*

**Учитель:** Се саби дила някълабси? (чугур) **(6 слайд)**

**Учитель:** Чи сайри ишгъуна чугурличил далуйта уч1уси? (Г1ямарла Батирай) **(7 слайд)**

**Учитель:** Сипатбарая иш ваях1 (бухъут1а рангла, далайла устала ваях1…)

**Учитель:** Чиди хъалкьла ваях1 саби чугур (дагъиста халкьла далайла устнала ваях1 саби, дебали т1инт1биубси саби дубурлантачи)

**Учитель:** Сегъуна гъайла бут1а х1ушани имц1али пайдалабаририя чугурла лишанти чедиахъух1ели? (прилагательноеби)

**2. Сагаси дарс бурни:**

**Учитель:**Абхьая тетрадуни, белк1ирая число, классла х1янчи, дарсла тема: «Прилагательное». **(8 слайд)**

Дарсла мурадуни сегъунти сара нушала? **(9 слайд)**

1. Прилагательноеличила багьуди мурхьбиахъни
2. Прилагательноеби гъайлизир дузахъни
3. ДекIар-декIарти тяхIуртачил дарган мезличи диги имцIадарни

**Учитель:** Прилагательное гъайла бут1а саби, суненира сек1а лишан чебиахъуси ва сегъуна? чиди? сецад? ибти суалтала цалис жаваб лугуси. Масала: ванаси аргъ, жагаси рурси, къадаран урши, бахъал халкь ва ц.

Чула мяг1на х1ясибли прилагательноеби авал журала сари: отношениела, цугбурцнила, притяжательноела, качествола. **(10 слайд)**

Качествола прилагательноели иргъахъу: ранг, качество, кьадар.

Отношениела прилагательноели сунени баянбируси девла сунечил бархбас чебиахъу.

Цугбурцнила прилагательноели ца сек1ал царх1ил сек1айчил цугбурцу.

Притяжательный прилагательноели сек1айчи чила-биалра, села-биалра вег1деш чебиахъу.

Прилагательное жинс х1ясибли барсбик1ар сунезиб жинсла г1яламат леб биали, сунени баянбируси девличил жинслизиб балбиркус. Масала: вишт1аси урши….

Кьадар х1ясибли барсдик1ар –си, -ил, -л суффиксуначил тамандирути ва чузиб жинсла г1яламат лебти прилагательноеби. Масала: халаси хъали- халати хъулри, вархьси урши-бархьти уршби…

Прилагательное падежунарбируси саби существительноела мерлаб сабицун бак1ибх1ели. **(11 слайд)**

-а, -е, -я тамандирути прилагательноеби 1склонениела существительноеби кьяйда падежунардирар.

-ан, -ян, -ен, -ла тамандирути прилагательноеби 2 склонениела существительноеби кьяйда падежунардирар.

-ал,-ил, -ар, -кар, -си, -гъуна тамандирути прилагательноеби 3 склонениела существительноеби кьяйда падежунардирар.

**3.Дарс кагахъни.**

**Учитель:** Лех1кахъая иш назмуличи. Прилагательноеби делк1еная ва илдала жураби дек1ардарая. **(12 слайд)**

**Учитель:** Ребус арзая.

1. Г1ямарла Батирай чиди шилизив ак1убсири? **(13 слайд)**

**Учитель:** Ишди прилагательноеби, чули баяндирути существительноебачил дарх, черделк1еная. **(14 слайд)**

Бухъна, бац1си, цулбар, х1урхъан, ц1арх1ил.

Жита, Батирай, хя, шанг, х1янчи.

**Учитель:** Х1ерая иш мультфильмла бут1аличи ва илар пайдаладарибти прилагательноеби тетрадьлизир делк1ирая. (33 попугай) **(15 слайд)**

 (учительли дурх1нази к1ап1ри дулт1а, иш суратличи х1еръили лишанти дурес, илдачил вава цалабяхъес)

**Учитель:** Х1ушани секьяйда прилагательное балулрая иш ваваличи чебаахъая.

- Бухъяндеш х1ясибли гьунила лишанти. (бухъянси, г1еркъаси, зузбит1унси, ках1ебурхуси, ахир агарси, лебг1еб гьарахъси) **(16 слайд)**

-Иш хурегла т1ем х1ясибли лишанти дурая (бизиси, иштях1духъеси, х1яздухъеси, т1яг1ямласи, муриси) **(17 слайд)**

- Халадеш х1ясибли бит1ак1 (халаси, зугьаси, дек1си, ахъбуцес х1ейэси, умцла агараси) **(18 слайд)**

*(Цала цали ахтардибируси х1янчи).*

**1. Прилагательноеби дек1ардарая. (19 слайд)**

А. Вашес, хъали, ахъси, ишбарх1и

Б. Буг1ярдеш, батес, х1унт1ена, дублабси

В. Ч1укьаси, бухъяна, бамсурси, гъярц1а

Г. Ц1удар, эркинси, адамдеш, азгъин.

**2. Ишди суалти села сара: сегъуна? чиди? (20 слайд)**

А. Существительноела

Б. Прилагательноела

В. Числительноела

Г. Местоимениела

**3. Дек1арбарибси прилагательное сегъуна журала саби? (21 слайд)**

Г1яндан варгье **гъизбицад**

Г1як1айла унции дигиб,

Гьишди х1урхъила шантас

Барх1илис х1ябал хьайис. (Г1. Батирай)

А. Качествола

Б. Отношениела

В. Цугбурцнила

Г. Притяжательноела

**4. Прилагательноела лишанти: (22 слайд)**

А. Кьадар, падеж, замана х1ясибли барсбик1ни;

Б. Кьадар, падеж, жинс х1ясибли барсбик1ни

**5. Прилагательное имц1аливан предложениелизиб чиди член биубли башара? (23 слайд)**

А. Определение

Б. Дополнение

В. Подлежащее

1- в, 2- б, 3- в, 4- б, 5- а **(24 слайд)**

**Учитель:** Чила цалра х1ат1а агара илдани ахъбуцая 5, чила 1 хат1а леб биали 4, 2-3 хат1а леер диали 3, дахъал лертас хъулиб гьат1ира белч1ес ва дагьри имц1адарес.

1. **Дарсла итог**

Ишбарх1ила дарсличи х1ушани се багьурра сагаси?

1. **Кьиматуни каъни**

Дарсличи х1янчи барибтас открыткаби дедес ва кьиматла савгъат бедес.

1. **Хъули х1янчи бедни. ( 25 слайд)**
2. **Ишди прилагательноебас антонимти даргая ва делк1еная.**

Бухъянси, г1еркъаси, дазу агарси, г1ях1си, ахъси, духуси, кункси, урк1ец1ичевси, муриси.

1. **Х1янчи 77. Ишди прилагательноеби, чули баяндирути существительноебачил дарх, черделк1еная, прилагательноебала жураби белгидарая.**

Х1яна, зугьаси, халал, г1яндан, къапгъуна, жимг1я, куц1и, чурмар, балуй, азгъин, шинк1а, ванна, исбагьи, г1ямултар, балк1а, умуси, буркьа, мех1ур, г1якьлукар, миц1ир.

1. **Х1янчи 79. Чедир гьандушибти прилагательноеби дашахъули, иш суратла чебкад сочинение белк1еная. (26 слайд)**

**   **